|  |  |
| --- | --- |
| Дата фіксацыі, дадзеныя носьбіта інфармацыі:прозвішча, імя, імя па бацьку, год і месца нараджэння, месца жыхарства, веравызнанне | 17.01.2020  Дзежка Зінаіда Іванаўна 17.09.1940 г.н., праваслаўная, веска Няцечы, Гродзенскі раён, Гродзенская вобласць. |
| Назва абрада (свята, звычая) | Галоканне |
| Агульныя звесткі (дата і месца правядзення, прымеркаванасць да катал. ці правасл. календара) | Праводзіцца на першы дзень Вялікадня, прымеркаваны да праваслаўнага календара |
| Стан бытавання:  а) захаваны ў памяці носьбіта;  б) жывая традыцыя | Захаваны ў памяці носьбітаў  У 2023 годзе праведзена рэканструкцыя ў аграгарадку Квасоўка Гродзенскага раёна. |
| Паслядоўнае апісанне абрада (свята, звычая) і яго этапаў (калі ёсць) | Хадзілі галакальнікі на першы дзень Вялікадня! Дзеці першымі пачыналі абыходзіць двары. “*На падаконнік дзецям пакладуць цукеркі, і ўжо яны бегаюць і збіраюць гэтыя цукеркі…”.*  Пачыналі хадзіць з ранку: спачатку абыходзілі аддаленыя хутары, а потым ішлі ў веску, у пачатку якой і пачыналі абыход усіх двароў. У хаты гурт не заходзіў, падыходзілі з песняй “Хрыстос васкрэс” пад акно і стукалі. Гаспадыня адчыняла акно і гарманіст адразу гаварыў тры разы “*Хрыстос Уваскрэс*!”. “*Чы можна вашу хату павесяліць*?”. Гаспадары “давалі дазволу”, а гурт галакальнікаў пачынаў спяваць песню “Вялік святой нам дзень настаў”. Калі ў хаце была маладая дзяўчына, то прасілі дазволу заспяваць *“*Тонка велька канапелька”. У падзяку за віншаванні і песні гаспадары адорвалі галакальнікаў яйкамі, каўбасой, пірагом і гарэлкай. Удзельнік гурта насіў вялікі кошык, у які складваліся дары.  Ноччу, пасля таго, як абыйдуць вёску і ўсе бліжэйшыя хутары, збіраліся ў адной з хат (ці двары) і гулялі да рання. “*За паследняй хатай сядалі, слалі радзюшкі, разлажвалі ўсё, што надавалі. Елі, пілі, танцавалі і песні ўсякія спявалі*”. |
| Рытуальныя рэчы і атрыбутыка:   * назва; * матэрыял вырабу; * прызначэнне; * тэхналогія вырабу (пры неабходнасці). | Кошык: лазовы, вялікага памеру  Велікодныя яйкі: фарбавалі у чырвоны колер у адвары цыбульніку |
| Касцюм:   1. маскарадны (кароткае апісанне касцюма і ўказанне касцюміраваных персанажаў); 2. абрадавы, з апісаннем:  * - складаючых касцюма; * - галаўнога ўбора (назва, спосаб завязвання); * - упрыгожванняў; * - абутку; * - фотаздымкі прыкладваюцца (калі ёсць). | Святочнае вясковае адзенне |
| Песні:  а) назва, жанр;  б) месца, час выканання;  в) выканаўцы (полаўзроставая катэгорыя);  г) колькасны склад (сольна, дуэтам, ансамблем);  д) музычнае суправаджэнне;  е) атрыбутыка;  ж) тэксты песень. | **Хрыстос Васкрэс**  На Вялікдзень, ды на першы дзень,  Хрыстос Васкрос, сын Божы. \*  Ішлі бралі, ды валачобнікі,  Ішлі бралі, ды заблудзіліся,  Да Івана\*\* ва двор, прытаміліся.  \* - паўтараецца пасля кожнага радка  \*\* - імя гаспадара двара  ***Спяваюць адразу пасля згоды гаспадара “развесяліць хату”:***  Вялік святой нам дзень настаў,  Са славай з гроба вассіяў  Хрыста Гасподзь нам вечны свет  Хрыстос Васкрэс! - \* радок кожны раз паўтараецца тройчы  Суботня полнач ліш прашла,  Зара нядзельная ўзышла.  Як ангел у гробе дзвер адверг,  Хрыстос Васкрэс!  У ту ночку к гробу жоны шлі,  І міласэрнае няслі.  Пасмотрым у гроб – там нахта есць,  Хрыстос Васкрэс!  Там жоны плакалі, ішлі,  Што цела ў гробе не знайшлі.  Пасмотрым у гроб – там нахта есць.  Хрыстос Васкрэс!  Там быў бліжайшы рыза Хрыст,  Пасланец Божы быў іх,  Там светлы ангел быў з нябес.  Хрыстос Васкрэс!  Цем жонам ангел так сказаў:   1. Хрыстос Гасподзь із мёртвых устаў.   Што ішчаце? Яго здзесь нет.  Хрыстос Васкрэс!   1. Ідзіце, дайце знаць а том   Усім яго вучанікам.  Прэдложыў ангел гэту весць.  Хрыстос Васкрэс!  У цэрквях лікуйце і ў дамах,  Вам жызнь адкрыта ў небясах.  Усе весяліцесь, людзі, здзесь!  Хрыстос Васкрэс! |
| Музыка:  а) назва, жанр;  б) месца, час выканання;  в) выканаўцы (полаўзроставая катэгорыя);  г) колькасны склад (сольна, дуэтам, ансамблем);  д) інструменты;  е) адзенне;  ж) відэа- ці аўдыёфіксацыя прыкладваецца. | У вёсцы быў “свой” гарманіст, які суправаджаў абыходны абрад ад пачатку да канца. |
| Традыцыйная кухня:  а) назва стравы;  б) час ужывання;  в) хто гатаваў;  г) працэс прыгатавання. | адзін з галоўных дароў галакальнікам - сыр клінковы:  складнікі: 10 літраў свежага малака, разынкі, соль (па смаку)  працэс прыгатавання:  • Малако паставіць у цёплае месца на суткі, каб скісла. Атрыманую масу выліць у спецыяльны палатняны клінок, каб аддзялілася сыраватка.  • Атрыманы тварог змяшаць з разынкамі (загадзя прамытыя кіпенем), соллю. Клінок завязаць, пакласці пад прэс. Праз 5-6 гадзін груз (прэс) павялічыць у два разы.  \* Праз 1-2 сутак клінковы сыр гатовы. |